钦定古今图书集成/方舆汇编/职方典/第1516卷 > 西赵蛮考
## 钦定古今图书集成/方舆汇编/职方典/第1516卷 > 西赵蛮考

唐

太宗贞观年西赵蛮遣使入朝。

按《唐书太宗本纪》不载。按《南蛮传》，“东谢南有西赵蛮，东距夷子，西属昆明，南西洱河也。出穴阻深，莫知道里，南北十八日行，东西二十三日行。户万馀，俗与东谢同。赵氏世为酋长，夷子渠帅姓李氏，与西赵皆南蛮别种，胜兵各万人。自古未尝通中国。黔州豪帅田康讽之，故贞观中皆遣使入朝。西赵首领赵酋摩率” 所部万馀户内附，以其地为《明州》，授酋麾刺史。